Grimstad kirke

Grimstad kirke er en korskirke fra 1881 i Grimstad kommune, Agder fylke. Grimstad by fikk sin første kirke i 1849. Den ble imidlertid snart for liten, og ble i 1881 flyttet til Nedenes ved Arendal, der den i dag står som Engene kirke. Ny kirke ble tegnet av Henrik Thrap-Meyer, som på Sørlandet også har tegnet Lillesand kirke og Kristiansand domkirke. Kirken hadde opprinnelig 1 125 plasser, noe som gjorde den til Norges tredje største trekirke (etter Mandal og Vågan). I dag opererer Kirkesøk med 1 000 plasser. Glassmalerier Mesteparten av inventaret i den gamle kirken fulgte med til Nedenes. Noen gjenstander, som Otto Mengelbergs alterbilde fra 1864, flyttet inn i den nye kirken, men ellers måtte en anskaffe mye nytt. Frem mot 1920-tallet opplevde kirkebygget få forandringer. I 1927 mottok kirken en gave form av fire glassmalerier, gitt av Martha Falchenberg og hennes barn. Gaven var til minne om hennes avdøde ektemann, grosserer Peder Christian Falchenberg, som hadde vært kirkeverge i Grimstad på slutten av 1800-tallet. Glassmaleriene ble produsert av det franske firmaet «Le Vitrail d’art» Mauméjean frères i Paris og ble avslørt 16. oktober 1927. Kirkegård Det er ikke lenger kirkegård ved kirken. Kirkegården for Grimstad by er ved Frivoll og ble innviet i 1872. Referanser Litteratur Eriksen, Åsmund Bie, red. (1981). Grimstad kirke 100 år 1881–1981. Grimstad menighetsråd. Eldal, Jens Christian og Havran, Jiri (2002). Kirker i Norge, bind 3: Med historiske forbilder. 1800-tallet. Oslo: ARFO. s. 154-155. ISBN 82-91399-11-5. CS1-vedlikehold: Flere navn: forfatterliste (link) Nenseter, Bjarne (1992). «Grimstad kirke». På kirkevandring i Aust-Agder. Arendal: Kilden forlag. s. 72-73. ISBN 82-7627-003-4. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 471. ISBN 82-7527-022-7. Eksterne lenker (no) «Grimstad kirke». Kirkesøk. Den norske kirke. (no) «Grimstad kirke». Kulturminnesøk. Riksantikvaren – Direktoratet for kulturminneforvaltning.